Nojah. Pärast beebikat kimasime jälle koju, kus tõrelesin kõvasti vanema lapsega. (Keda ma enne beebikasse sõites olin näinud tee ääres põõsaste all koos ühe sõbraga vaimustatult mingit äravisatud termokotti - noh, sellist, millega poes sooje kanakoibi müüakse jmt. - õnnelikult uurimas (va prügikollid) ja kes alles nüüd (mõned minutid pärast mind) puhkides trepist üles rühkis ning kõigele lisaks veel teatas, et on oma korterivõtme ära kaotanud (kuigi alles eelmisel õhtul oli  selgelt juttu sellest, et võti korralikult kaasa saaks) ja võtmejahil siis sugulaste pool töllerdanud see tund aega.) Pärast seda, kui ma olin ähvardanud tema äsjaomandatud taskuraha eest ärakaotatu asemele uue võtme teha lasta (mis oleks kogu summa neelanud ja veel võlagi tekitanud), ilmus kadunuke otse võluväel järsku kuskilt tugitooli tagant või tont teab kust jälle välja :evil:.